ৰাষ্ট্ৰীয় বাঘ সংৰক্ষণ প্ৰাধিকাৰীৰ নিৰ্দেশ অনুসৰি কাজিৰঙা ৰাষ্ট্ৰীয় উদ্যানৰ পৰা ১০ কিলোমিটাৰ দূৰত্বৰ ভিতৰত সকলো ধৰণৰ পাহাৰ খনন বন্ধ কৰিছে অসম চৰকাৰে। তাৰ পাছতো একাংশ ব্যৱসায়ীয়ে নিশাৰ আন্ধাৰত সৰবৰাহ কৰি আহিছে চোৰাং শিল।
ঠিক সেইদৰে বৃহস্পতিবাৰে নিশা কাজিৰঙাৰ কহঁৰাত স্থানীয় লোকৰ তৎপৰতাত বনবিভাগ আৰু আৰক্ষীয়ে জব্দ কৰে এনেদৰে অবৈধ ভাৱে কঢ়িওৱা এখন শিলভৰ্তি ডাম্পাৰ।
কালি নিশা কঁহৰাৰ ৩৭ নং ৰাষ্ট্ৰীয় ঘাইপথৰ পৰা এ এছ ০৫ চি-০৫৩১ নম্বৰৰ জব্দকৃত ডাম্পাৰখনৰ লগতে চালকজনকো জব্দ কৰিবলৈ সক্ষম হয়।
ইফালে ডাম্পাৰখনৰ চালকজনে আৰক্ষী আৰু বন বিভাগৰ আগত ডাম্পৰথন বোকাখাতৰ জনৈক ৰিঙ্কু জৈনৰ বুলি প্ৰকাশ কৰে।
আৰক্ষী আৰু বন বিভাগৰ লোকে ঘটনাস্থলত উপস্থিত হৈ গাড়ীখন পৰীক্ষা কৰাত চোৰাং শিল সৰবৰাহৰ কথা পোহৰলৈ আহে। ইতিমধ্যে জব্দ হোৱা ডাম্পাৰখন কাজিৰঙাৰ বনবিভাগে জিম্মাত লৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
